אוזנן אפור

אוזנן אפור (שם מדעי: Plecotus austriacus) הוא מין של עטלף. הוא נקרא "אוזנן" בגלל אוזניו הענקיות. האוזנן הוא עטלף חרקים הנפוץ בעיקר באירופה.

האוזנן הוא עטלף חרקים גדול יחסית (אך קטן ביחס לעטלפי פירות), שצד בלילה עשים וחרקים אחרים, ובכך תורם לחקלאות. את החרקים הוא צד באמצעות אקולוקציה (איכון הד, איתור באמצעות קול) כאשר הוא משחרר קריאות קול בתדרים 18-45 קילוהרץ וכל קריאה נמשכת כ-5.8 מילישניות. ההדים מגלי הקול החזקים שלו מגיעים לאוזניו הגדולות במיוחד, דבר המאפשר לו לאתר את מיקומו של החרק בדייקנות רבה.

באנגלית נקרא האוזנן "Grey long-eared bat" והוא נבדל מבן מינו הקרוב האוזנן החום, הנפוץ יותר באירופה, בביטנו האפורה והבהירה יחסית.

האוזנן בארץ ישראל
בעבר סברו שהאוזננים החיים בארץ ישראל השתייכו למין זה אך מחקרים שנערכו בתחילת המאה ה-21 מצאו ששתי האוכלוסיות העיקריות שלו בישראל הן מינים נפרדים: אוזנן הנגב (Plecotus christii) ואוזנן החרמון (Plecotus macrobullaris), שניהם נמצאים בסכנת הכחדה בישראל.

קישורים חיצוניים 

 אוזנן - מידע ותמונות באתר עמותת מן השדה
 תמונות של אוזנן
 עטלפים באתר החברה להגנת הטבע (מידע ותמונה של אוזנן)

הערות שוליים 

טקסונים שתוארו בידי יוהאן בפטיסט פישר
נשפוניים
ספרד: יונקים
טורקיה: יונקים
איטליה: יונקים
מלטה: יונקים
סוריה: יונקים
אנדורה: יונקים
בעלי חיים שתוארו ב-1829